Eerste sneeu in Kaïro in 112 jaarSneeu in Madinaty, Egipte Foto: Sara Ghazy Sneeu het Vrydagoggend vir die eerste keer in 112 jaar in Kaïro in Egipte geval. Meteoroloë het gesê die huidige koue weer in dié land kan tot Saterdag duur, berig Ahram Online. Temperatuur wissel tussen 5 en 11 grade Celsius en kan Vrydagaand moontlik tot so laag as 2 tot 3 grade Celsius daal. Inwoners op die buitewyke van Kaïro het Vrydagoggend die sneeuval aangemeld. Talle Egiptenare het op sosiale media kommentaar gelewer oor die koue weer.